ফারুক চৌধুরী তখন পরারাষ্ট্র সচিব, রোজার সময় রাষ্ট্রীয় সফরে গেছেন চীনে, যিনি তার দেখভালের দায়িত্বে ছিলেন তাকে বললেন, আমি কিন্তু ভোররাতে খাব তারপর সারাদিন না খেয়ে থাকব — সেভাবে আমার খাওয়ার ব্যবস্থা করবেন। মানুষটি ফারুক চৌধুরীকে বললেন,তথাস্তু। ভোররাতে তৃপ্তি সহকারে ফারুক চৌধুরী সেহেরি খেলেন। খাওয়ার পর জিজ্ঞেস করলেন, আচ্ছা মাংসটা খেতে তো খুব ভাল লাগল – এটা কিসের মাংস ছিল? মানুষটি উত্তর দিলেন, আপনি মুসলিম আমি জানি — আপনারা শুয়োরের মাংস খান না, এটাও আমি জানি — তাই আমি আপনার জন্য কুকুরের মাংস রান্না করেছি।